Vi havde et vidunderligt ophold i det smukke hus. Ugenert, roligt, privat. Få meter til den nærmeste strand, som vi havde næsten for os selv. Vi lejede ikke bil, men gik uden problemer de ca 20 min til Agios Prokopios hvis vi ønskede større strand og mere liv, samt barer og restauranter. Tog taxi til Naxos By og fik via Alex nummeret til deres taxi kontakt, som var pålidelig og rimelig med prisen. Vi savnede ikke bil. Bus rundt på øen fungerede okay.
Huset var rent, godt indrettet (vi var 5- mig, mine 3 børn (12,16,19 år) og min friske far på 82!
Undervejs fik vi gjort rent (var der 6 overnatninger) og den venlige rengøringshjælp kom endda med hjemmebagte kager til os. Vi følte os hjemme og behandlet som familie.
Vil klart anbefale dette sted og håber vi selv kan komme tilbage til smukke Naxos og dette hus igen. De varmeste anbefalinger fra Mette & familie